Title: ระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร (ธ.ก.ส.) พ.ศ. 2543

ระเบียบกรมการขนส่งทางบก

ระเบียบกรมการขนส่งทางบก
ว่าด้วยการเสียภาษีรถประจำปีผ่านธนาคารเพื่อการเกษตร
และสหกรณ์การเกษตร
(ธ.ก.ส.) พ.ศ.๒๕๔๓
-------------

                        อาศัยอำนาจตามความในมาตรา
๑๐ แห่งพระราชบัญญัติรถยนตร์ พ.ศ.๒๕๒๒ 
ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ ๓)
พ.ศ.๒๕๒๕ อธิบดีกรมการขนส่งทางบก
วางระเบียบว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตรไว้
ดังต่อไปนี้
                        ข้อ  ๑ 
ระเบียบนี้เรียกว่า "ระเบียบกรมการขนส่งทางบกว่าด้วยการเสียภาษีรถ
ประจำปีผ่านธนาคารเพื่อการเกษตรและสหกรณ์การเกษตร (ธ.ก.ส.)
พ.ศ.๒๕๔๓" 
                        ข้อ  ๒ 
ระเบียบนี้ให้ใช้บังคับตั้งแต่วันที่ ๑๕ ตุลาคม พ.ศ.๒๕๔๓ เป็นต้นไป
                        ข้อ  ๓ 
บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วใน
ระเบียบนี้หรือซึ่งขัดหรือแย้งกับที่กำหนดไว้ในระเบียบนี้ให้ใช้ระเบียบนี้แทน
                        ข้อ  ๔ 
ในระเบียบนี้

"ธ.ก.ส." หมายความว่า ธนาคารเพื่อการเกษตรและสหกรณ์การเกษตร

"หน่วยงานกรมการขนส่งทางบก" หมายความว่า สำนักทะเบียนและ
ภาษีรถสำนักงานขนส่งจังหวัด หรือสำนักงานขนส่งจังหวัดสาขาที่รถนั้นอยู่ในความรับผิดชอบ

แล้วแต่กรณี
                        ข้อ  ๕ 
รถที่จะรับเสียภาษีประจำปีผ่าน ธ.ก.ส. ต้องเป็นรถที่ไม่มีภาษีค้างชำระ
หรือมีภาษีค้างชำระไม่เกิน ๑ ปี
ที่จดทะเบียนตามกฎหมายว่าด้วยรถยนตร์ในประเภท ดังต่อไปนี้

๕.๑ 
รถยนต์นั่งส่วนบุคคลไม่เกิน ๗ คน (รย. ๑)

๕.๒  รถยนต์นั่งส่วนบุคคลเกิน
๗ คน (รย. ๒)

๕.๓  รถยนต์บรรทุกส่วนบุคคล
(รย. ๓)

๕.๔  รถจักรยานยนต์ (รย. ๑๒)
                        ข้อ  ๖ 
ให้ผู้ประสงค์จะเสียภาษีรถประจำปีผ่าน ธ.ก.ส. ยื่นขอเสียภาษี ณ
สำนักงานของ ธ.ก.ส. ได้ทุกแห่งทั่วประเทศ
โดยดำเนินการดังนี้

๖.๑ 
ยื่นเสียภาษีรถประจำปีล่วงหน้าได้ไม่เกิน ๓ เดือน ก่อนวันครบ
กำหนดเสียภาษี เว้นแต่รถที่มีภาษีค้างชำระไม่เกิน ๑ ปี
ให้ยื่นได้ทันที แต่ทั้งนี้ต้องไม่เกินวันสิ้น
อายุภาษีของปีถัดไป

๖.๒  ยื่นหลักฐานดังต่อไปนี้เป็นหลักฐานประกอบการเสียภาษีรถ
ประจำปีผ่าน ธ.ก.ส.
                                          (๑)  ใบคู่มือจดทะเบียนรถ
                                          (๒) 
ใบรับรองการตรวจสภาพรถตามกฎหมายว่าด้วยรถยนตร์ 
(สำหรับประเภทรถที่กรมการขนส่งทางบกกำหนดให้ต้องผ่านการตรวจสภาพจากสถานตรวจสภาพ
รถเอกชนก่อนการเสียภาษีประจำปี)
                                          (๓) 
หลักฐานการจัดให้มีประกันภัยตามพระราชบัญญัติคุ้มครอง
ผู้ประสบภัยจากรถ พ.ศ.๒๕๓๕

๖.๓ 
เสียภาษีรถประจำปีและเงินเพิ่ม (ถ้ามี) ตลอดจนค่าธรรมเนียมใบ
คู่มือจดทะเบียนรถ
(กรณีที่รายการเสียภาษีในใบคู่มือจดทะเบียนรถเต็ม) ตามอัตราที่กฎหมาย
กำหนด

๖.๔ 
ชำระค่าบริการตามอัตราที่ ธ.ก.ส. กำหนด
                        ข้อ  ๗ 
ให้ ธ.ก.ส. มีหน้าที่ดำเนินการ ดังนี้

๗.๑ 
ตรวจสอบความถูกต้องในการยื่นเสียภาษีรถตามข้อ ๖.๑ และ
ข้อ ๖.๒

๗.๒ 
คำนวณและจัดเก็บเงินค่าภาษีรถ เงินเพิ่ม (ถ้ามี) ตลอดจนค่า
ธรรมเนียมใบคู่มือจดทะเบียนรถ
(กรณีที่รายการเสียภาษีในใบคู่มือจดทะเบียนรถเต็ม) และค่าใช้
บริการจากผู้ยื่นขอเสียภาษีรถ
                                  ๗.๓  ออกใบรับฝากเงิน (PAY - IN)
ซึ่งระบุหมายเลขทะเบียนรถให้แก่ผู้
ยื่นขอเสียภาษีรถไว้เป็นหลักฐาน
                                  ๗.๔  จัดทำแบบรายงานการรับชำระภาษีรถประจำปีตามแบบที่กรมการ
ขนส่งทางบกเห็นชอบ ส่งให้หน่วยงานกรมการขนส่งทางบก จำนวน ๒
ฉบับ
                                  ๗.๕  รวบรวมเอกสารตามข้อ ๖.๒
พร้อมสำเนาใบรับฝากเงิน (PAY - IN)
เป็นรายคัน ตามข้อ ๗.๓
และแบบรายงานการรับชำระภาษีรถประจำปีตามข้อ ๗.๔ ส่งให้หน่วย
งานกรมการขนส่งทางบกที่รถนั้นอยู่ในความรับผิดชอบ
                                  ๗.๖  โอนเงินค่าภาษีรถ เงินเพิ่ม
และค่าธรรมเนียมใบคู่มือจดทะเบียน
รถ (ถ้ามี)
ตามจำนวนเงินที่เจ้าหน้าที่กรมการขนส่งทางบกได้ตรวจสอบแล้ว ภายในวันที่ได้รับ
สำเนาแบบรายงานการรับชำระภาษีประจำปี
หรืออย่างช้าไม่เกินวันทำการถัดไปโดยนำเงินเข้า
บัญชี ดังนี้
                                         (๑)  รถที่จดทะเบียนในเขตกรุงเทพมหานคร
ให้โอนเงินเข้าบัญชี
ในชื่อบัญชี "กรุงเทพมหานคร"
                                         (๒) 
รถที่จดทะเบียนในเขตจังหวัดอื่นนอกจากกรุงเทพมหานคร 
ให้โอนเงินเข้าบัญชีในชื่อบัญชี "สำนักงานขนส่งจังหวัด..........................
หรือสำนักงานขนส่ง
จังหวัดสาขา........................." แล้วแต่กรณี

๗.๗  โอนเงินค่าภาษี
ค่าธรรมเนียมรถที่ชำระเพิ่มเติมให้ครบถ้วน ใน
กรณีจำนวนเงินในหลักฐานการโอนเงินเข้าบัญชีน้อยกว่าจำนวนเงินค่าภาษีที่เจ้าของรถต้องชำระ
ตามข้อ ๑๓ (ถ้ามี)

๗.๘ 
รับเอกสารที่ดำเนินการแล้วเสร็จ ได้แก่ ใบคู่มือจดทะเบียนรถ
เครื่องหมายการเสียภาษีประจำปี ใบเสร็จรับเงิน
และหนังสือแจ้งเจ้าของรถกรณีชำระภาษีมากกว่า
หรือน้อยกว่าจำนวนเงินค่าภาษีที่ต้องชำระ หรือหนังสือแจ้งเจ้าของรถกรณีเอกสารหลักฐานไม่
ครบถ้วนหรือไม่ถูกต้อง (ถ้ามี)
คืนจากหน่วยงานกรมการขนส่งทางบกที่รับเรื่องหลังครบกำหนด
ระยะเวลาดำเนินการ ๕ วันทำการ
นับแต่วันที่ส่งเอกสารหลักฐานการขอเสียภาษีรถตามข้อ ๗.๕

๗.๙ 
จัดส่งเอกสารการรับชำระภาษีที่ดำเนินการแล้วเสร็จและหนังสือ
แจ้งเจ้าของรถกรณีชำระภาษีไว้มากกว่าหรือน้อยกว่าจำนวนที่ต้องชำระจริงตามข้อ
๑๒ และข้อ
๑๓ หรือเอกสารหลักฐานไม่ครบถ้วนหรือไม่ถูกต้องตามข้อ ๑๔
(ถ้ามี) แล้วแต่กรณีให้เจ้าของรถ
                        ข้อ  ๘ 
ในส่วนกลาง ให้สำนักทะเบียนและภาษีรถรับเรื่องการเสียภาษีรถ
ประจำปีผ่าน ธ.ก.ส.
สำหรับรถที่จดทะเบียนในเขตกรุงเทพมหานครทั้งหมดแล้วให้ดำเนินการ
ดังนี้

๘.๑ 
ตรวจสอบความถูกต้องของเอกสารหลักฐาน จำนวนเงินค่าภาษี 
เงินเพิ่ม และค่าธรรมเนียม (ถ้ามี)
กับแบบรายงานชำระภาษีรถที่ ธ.ก.ส. นำส่งทั้งต้นฉบับและ
สำเนา
                                   ๘.๒  จัดทำบันทึกแจ้งผลการตรวจสอบ
พร้อมกรอกรายละเอียดตาม
รายการลงในต้นฉบับและสำเนาแบบรายงานการชำระภาษีรถผ่าน
ธ.ก.ส. แล้วส่งคืนสำเนาให้ 
ธ.ก.ส.
ดำเนินการโอนเงินเข้าบัญชีตามจำนวนที่ได้ร้บแจ้งจากเจ้าหน้าที่กรมการขนทางบก

๘.๓  กำหนดหมายเลขลำดับใบฝากเงิน
(PAY - IN) ที่ได้รับจาก ธ.ก.ส.
ตามข้อ ๗.๕
พร้อมทั้งบันทึกลงคุมไว้ในสมุดคุมใบฝากเงินทำนองเดียวกันกับการคุมใบเสร็จรับเงิน
(ตามแบบเอกสารแนบ ๑)
และเมื่อสิ้นวันทำการให้จัดทำรายงานสรุปการรับเงิน (ตามแบบเอกสาร
แนบ ๒) ส่งให้กองคลังพร้อมกับหลักฐานการโอนเงิน

๘.๔ 
ออกเครื่องหมายการเสียภาษีประจำปี และบันทึกรายการเสียภาษี 
ดังนี้
                                         (๑) 
ให้บันทึกวันที่เสียภาษีตามวันที่ออกใบรับฝากเงิน (PAY - IN)
และในช่องรายการใบเสร็จรับเงิน
ให้บันทึกหมายเลขลำดับใบรับฝากเงินตามที่ได้กำหนดและลงคุม
ไว้แล้วและประทับตราข้อความด้วยตัวอักษรขนาดจิ๋วว่า
"ผ่าน ธ.ก.ส." กำกับรายการเสียภาษีไว้
ด้วย
                                         (๒) 
กรณีเป็นรถที่อยู่ในความรับผิดชอบของสำนักงานขนส่งเขต
พื้นที่ให้รวบรวมข้อมูลรายละเอียดการบันทึกรายการเสียภาษีจัดส่งให้สำนักงานขนส่งเขตพื้นที่นั้น

ดำเนินการบันทึกรายการเสียภาษีลงในต้นทะเบียน

๘.๕ 
รวบรวมเรื่องการรับชำระภาษีที่ดำเนินการแล้วเสร็จ ได้แก่ ใบคู่มือ
จดทะเบียนรถ เครื่องหมายการเสียภาษีประจำปี
และหนังสือแจ้งเจ้าของรถกรณีชำระภาษีไว้มาก
กว่าหรือน้อยกว่าจำนวนเงินที่ต้องจัดเก็บจริงตามข้อ ๑๒
และข้อ ๑๓ หรือหนังสือแจ้งเจ้าของรถ
กรณีหลักฐานไม่ครบถ้วนหรือไม่ถูกต้อง ตามข้อ ๑๔
ส่งให้พนักงาน ธ.ก.ส. ที่มารับเรื่องคืนเพื่อ
ดำเนินการจัดส่งให้เจ้าของรถต่อไป
                        ข้อ  ๙ 
ในส่วนภูมิภาค เมื่อสำนักงานขนส่งจังหวัดหรือสำนักงานขนส่งจังหวัด
สาขาได้รับเรื่องเสียภาษีรถประจำปีจาก ธ.ก.ส.
แล้วให้ดำเนินการ ดังนี้

๙.๑ 
ตรวจสอบความถูกต้องของเอกสารหลักฐาน จำนวนเงินค่าภาษีรถ
เงินเพิ่ม และค่าธรรมเนียม (ถ้ามี)
กับแบบรายงานการชำระภาษีประจำปีที่ ธ.ก.ส. นำส่งทั้งต้นฉบับ
และสำเนา

๙.๒ 
จัดทำบันทึกแจ้งผลการตรวจสอบพร้อมกรอกรายละเอียดตามราย
การลงในต้นฉบับและสำเนาแบบรายงานการรับชำระภาษีรถผ่าน
ธ.ก.ส. แล้วส่งคืนสำเนาให้ 
ธ.ก.ส.
ดำเนินการโอนเงินเข้าบัญชีตามจำนวนที่ได้รับแจ้งจากเจ้าหน้าที่กรมการขนส่งทางบก

๙.๓ 
ออกใบเสร็จรับเงินค่าภาษี เงินเพิ่ม และค่าธรรมเนียม (ถ้ามี)  และ
ให้ใช้ตรายางข้อความว่า "ผ่าน ธ.ก.ส.
ตามใบรับฝากเงินลงวันที่.........เดือน..........พ.ศ........"
ประทับไว้ตอนล่างของใบเสร็จรับเงินในตำแหน่งก่อนชื่อผู้รับเงินพร้อมทั้งเติมข้อความให้ครบถ้วน

๙.๔ 
ออกเครื่องหมายการเสียภาษีประจำปีและบันทึกรายการเสียภาษี
ดังนี้
                                          (๑) 
ให้บันทึกวันที่เสียภาษีตามวันที่ออกใบเสร็จรับเงิน
                                          (๒)  ประทับตราข้อความด้วยตัวอักษรขนาดจิ๋ว
"ผ่าน ธ.ก.ส."
กำกับรายการเสียภาษีไว้ด้วย

๙.๕ 
รวบรวมเรื่องการรับชำระภาษีที่ดำเนินการแล้วเสร็จ ได้แก่ ใบคู่มือ
จดทะเบียนรถ เครื่องหมายการเสียภาษีประจำปี ใบเสร็จรับเงิน
และหนังสือแจ้งเจ้าของรถในกรณี
ชำระภาษีไว้มากกว่าหรือน้อยกว่าจำนวนที่ต้องจัดเก็บจริงตามข้อ
๑๒ และข้อ ๑๓ หรือหนังสือแจ้ง
เจ้าของรถกรณีหลักฐานไม่ครบถ้วนหรือไม่ถูกต้องตามข้อ ๑๔
ส่งให้พนักงาน ธ.ก.ส. ที่มารับเรื่อง
คืนเพื่อดำเนินการจัดส่งให้เจ้าของรถต่อไป

๙.๖ 
ตรวจสอบหลักฐานการโอนเงินเข้าบัญชีให้ตรงกับจำนวนเงินใน
แบบรายงานการรับชำระภาษีผ่าน ธ.ก.ส.
ที่เจ้าหน้าที่หน่วยงานกรมการขนส่งทางบกได้ตรวจสอบ
ไว้แล้วในข้อ ๙.๒ 

๙.๗  สำหรับสำนักงานขนส่งจังหวัดสาขาให้จัดส่งหลักฐานการโอนเงิน
เข้าบัญชีสำนักงานขนส่งจังหวัด
ภายในวันทำการแรกของสัปดาห์ถัดไป
                        ข้อ
๑๐ การดำเนินการรับชำระภาษี หน่วยงานกรมการขนส่งทางบกจะต้อง
ดำเนินการให้แล้วเสร็จภายในเวลา ๕ วันทำการ
นับแต่วันที่ได้รับเอกสารหลักฐานการขอเสียภาษี
รถที่ครบถ้วนถูกต้องจาก ธ.ก.ส.
                        ข้อ
๑๑ สำหรับกรณีที่จัดส่งเอกสารผิดสำนักงานให้หน่วยงานกรมการขนส่ง
ทางบกคืนเรื่องให้ ธ.ก.ส.
นำไปยื่นยังหน่วยงานกรมการขนส่งทางบกที่รถนั้นอยู่ในความรับ
ผิดชอบต่อไป
                        ข้อ
๑๒ ในกรณีที่ ธ.ก.ส. ได้โอนเงินเข้าบัญชีแล้ว แต่ภายหลังตรวจสอบพบว่า
จำนวนเงินในหลักฐานการโอนเข้าบัญชีมากกว่าจำนวนเงินค่าภาษีรถที่เจ้าของรถต้องชำระ
ให้
หน่วยงานกรมการขนส่งทางบกที่รถนั้นอยู่ในความรับผิดชอบดำเนินการรับชำระภาษี
และมีหนังสือ
แจ้งให้เจ้าของรถทราบว่าได้มีการชำระเงินค่าภาษีไว้เกิน
(ตามแบบเอกสารแนบ ๓) เพื่อให้เจ้าของ
รถนำหนังสือที่ได้รับแจ้งดังกล่าว
พร้อมใบคู่มือจดทะเบียนรถและใบรับฝากเงิน (PAY - IN) ฉบับ
ของเจ้าของรถยื่นเรื่องขอรับเงินค่าภาษีที่ชำระไว้เกินคืนภายในเวลาที่กำหนด
โดยหนังสือแจ้งเจ้า
ของรถให้จัดส่งไปพร้อมกับการจัดส่งเอกสารใบคู่มือจดทะเบียนรถ
เครื่องหมายการเสียภาษี
ประจำปี และใบเสร็จรับเงิน (กรณีของส่วนภูมภาค) เพื่อให้
ธ.ก.ส. จัดส่งให้กับเจ้าของรถต่อไป
                        ข้อ
๑๓ ในกรณีที่ ธ.ก.ส. ได้โอนเงินเข้าบัญชีแล้ว แต่ภายหลังตรวจสอบพบว่า
จำนวนเงินในหลักฐานการโอนเงินเข้าบัญชีน้อยกว่าจำนวนเงินค่าภาษีรถที่เจ้าของรถต้องชำระ
ให้
หน่วยงานกรมการขนส่งทางบกที่รถนั้นอยู่ในความรับผิดชอบมีหนังสือแจ้งเจ้าของรถผ่าน
ธ.ก.ส. 
(ต้นทาง) ในทันทีที่ตรวจสอบพบ (ตามแบบเอกสารแนบ ๔) เพื่อให้
ธ.ก.ส. ติดตามเรียกเก็บและ
ชำระค่าภาษีเพิ่มเติมให้ครบถ้วนโดยวิธีการโอนเงินเข้าบัญชีเพิ่มเติมและนำหลักฐาน
ได้แก่ สำเนา
ใบรับฝากเงิน (PAY - IN)
ที่ชำระเพิ่มเติมเป็นรายคันและหลักฐานการนำเงินเข้าบัญชีมายื่นแสดง
พร้อมทั้งแบบรายงานการรับชำระภาษีผ่าน ธ.ก.ส.
แล้วจึงดำเนินการรับชำระภาษีตามข้อ ๘ หรือ
ข้อ ๙ แล้วแต่กรณีต่อไป
                        ข้อ
๑๔ กรณีตรวจสอบพบว่าเอกสารหลักฐานไม่ครบถ้วนหรือไม่ถูกต้องภาย
หลังจากที่ ธ.ก.ส. ได้โอนเงินเข้าบัญชีแล้ว
ให้หน่วยงานกรมการขนส่งทางบกที่รถนั้นอยู่ในความรับ
ผิดชอบมีหนังสือแจ้งให้เจ้าของรถทราบ (ตามแบบเอกสารแนบ ๕)
โดยส่งให้พนักงาน ธ.ก.ส. 
รับไปดำเนินการติดตามและเมื่อได้รับเอกสารครบถ้วนแล้ว
จึงดำเนินการรับชำระภาษีประจำปี
ต่อไป
                        ข้อ
๑๕ ในกรณีที่ ธ.ก.ส. ได้รับเรื่องที่ดำเนินการแล้วเสร็จตามข้อ ๘.๕ และ
ข้อ ๙.๕ แล้ว
หากเอกสารของเจ้าของรถดังกล่าวเกิดการชำรุดหรือสูญหาย ให้ ธ.ก.ส. หรือพนักงาน
ธ.ก.ส. ที่ได้รับมอบหมายเป็นผู้รับผิดชอบดำเนินการเพื่อขอให้ออกเอกสารหลักฐานให้ใหม่ตาม
ระเบียบที่กรมการขนส่งทางบกกำหนดต่อไป
                        ข้อ
๑๖ ในการรับเสียภาษีรถประจำปีผ่าน ธ.ก.ส. ให้ถือว่าวันที่ ธ.ก.ส. รับชำระ
เงินค่าภาษีตามที่ปรากฏในใบรับฝาก (PAY - IN) ของ ธ.ก.ส.
เป็นวันรับชำระภาษีของนายทะเบียน
                        ข้อ
๑๗ ในกรณีที่มีปัญหาข้อขัดข้องในการปฏิบัติเกี่ยวกับการเสียภาษีรถ
ประจำปีผ่าน ธ.ก.ส.
ให้บุคคลตามตำแหน่งหน้าที่ดังต่อไปนี้เป็นผู้ประสานงานกับ ธ.ก.ส.
                        กรม
ได้แก่ หัวหน้าฝ่ายรถยนต์นั่งไม่เกิน ๗ คน หัวหน้าฝ่ายรถยนต์นั่งเกิน ๗ คน
และรถบรรทุก หัวหน้าฝ่ายรถจักรยานยนต์ หัวหน้าฝ่ายบริหารงานทั่วไป
สำนักทะเบียนและภาษีรถ
หัวหน้าฝ่ายทะเบียนรถ สำนักงานขนส่งจังหวัด
และหัวหน้าสำนักงานขนส่งจังหวัดสาขา
                        ธ.ก.ส.
ได้แก่ หัวหน้าแผนกบริการเงินฝากและบริการเสริม ผู้จัดการสาขา ผู้ช่วย
ผู้จัดการสาขาด้านการเงินและธนาคาร
ผู้ช่วยผู้จัดการสาขาด้านพัฒนาธุรกิจ และหัวหน้าพนักงาน
การเงินของ ธ.ก.ส. ทุกสาขาทั่วประเทศ
                        ข้อ
๑๘ ให้รองอธิบดี (ฝ่ายปฏิบัติการ) กรมการขนส่งทางบก รักษาการตาม
ระเบียบนี้

                                                            ประกาศ
ณ วันที่ ๑๑ ตุลาคม พ.ศ.๒๕๔๓
                                                                          ปรีชา  ออประเสริฐ

อธิบดีกรมการขนส่งทางบก

[ดูข้อมูลจากภาพกฎหมาย]

[รก.๒๕๔๓/พ๑๒๐ง/๑๙/๒๗ พฤศจิกายน ๒๕๔๓]

                                                                                    อัมพิกา/แก้ไข
                                                                                    ๒๓/๔/๒๕๔๕

B